**Cím**: Közösségi oldalak a (szak)nyelvoktatásban

**Kulcsszavak**: közösségi tanulás, konstruktív tanulás, élethosszig tartó tanulás

**Rövid leírás:** A jó gyakorlat célja és egyben a módszer előnye a mobiltanulás (bárhol, bármikor elérhető tanulási tartalmakat és élményeket jelent) és a multimodalitás, azaz a fotó-, hang- és filmfelvételek (akár egy időben történő) alkalmazásának lehetősége, illetve önálló információszerzés, szókincs-gyarapítás a rendészeti közösségi oldalak segítségével. A digitális rendészeti kommunikációs tisztek képesek a lakosság tagjaival konstruktív párbeszédek lebonyolítására, így a rendészeti szaknyelvoktatásban a vizsgált oldalak tartalmának, kommentjeinek elemzése hozzájárul az (angol) digitális rendészeti kommunikáció fejlesztéséhez.

**Módszertan**: A résztvevők száma kb. 9–15 főig terjedhet, mint egy nyelvi csoportban. A módszerrel a digitális kommunikáció fejlesztése valósítható meg anyanyelven és/vagy a célnyelven, mellyel párhuzamosan a szókincsfejlesztés is kivitelezhető. A hazai és a külföldi rendészeti szervezetek által létrehozott bejegyzéseket oktatási célra használjuk fel, mint nyelvtanítási módszer (rendészeti közösségi oldalak és bejegyzéseik, valamint netdialógus és netkommunikáció). A módszer célja a nyelvtanulókban felébreszteni az élethosszig tartó tanulás igényét, valamint a módszer alkalmazásával megcélozzuk az önálló olvasóvá, önálló tanulóvá nevelés gondolatait.

**Eszközök:** mobiltelefon, laptop, jegyzettömb, és/vagy toll a feltárt szókincs, az új tudásanyag rögzítésére (ez menthető laptopon is).

**Fejlesztett kompetenciák**: 21. századi munkaerőpiac által megfogalmazott kompetenciák fejlesztése, mint például a kritikus gondolkodás, digitális olvasás- és írástudás, kommunikáció fejlesztése, prezentálás, stb.

**A jó gyakorlat illeszkedése az egyetem stratégiájához**: a Kreatív Tanulási Programhoz illeszkedő módszer, mellyel kiválóan fejleszthető a kommunikáció területén dolgozó rendészeti szakemberek egymással és a lakosság tagjaival való együttműködési készsége.

**A jó gyakorlat megvalósításának tanulságai**: a módszerrel a kreativitás fejlesztése, a motiváció magas szinten tartása, a munkaerőpiac által megfogalmazott kompetenciák fejlesztése, és az élményalapú tanítás-tanulás kivitelezése valósítható meg.

**Adaptálhatóság lehetőségei**: bármilyen szaknyelvi témakör feldolgozására, a megfelelő bejegyzések kiválasztásával bármilyen nyelvi szinten (KER) lévő csoport számára

**A jó gyakorlat elsajátításának időigénye**: egy alkalom, amikor résztvevőként próbálja ki a nyelvtanár a technikát (1-2 óra)

**A jó gyakorlat kidolgozója:** Uricska Erna mesteroktató, NKE RTKIdegennyelvi és Szaknyelvi Lektorátus